આ કેસની વિગત એવી છે કે ઘુમા કબીર એન્કલેવની બાજુમાં શિવાલીકા સોસાયટીમાં રહેતા અને કન્ટ્રક્શનનું કામ કરતા તેમજ ઘુમા ખાતે આવેલી આરોહી ક્લબ હાઉસના ચેરમેન સ્નેહલભાઇ પ્રવીણભાઇ પટેલે બોપલપોલીસ સ્ટેશનમાં બોપલ નગરપાલિકાના પૂર્વ કોર્પોરેટર મહેશભાઇ ઇશ્વરભાઇ પટેલ તથા સુરેશભાઇ જોયતરામ પટેલ, વિકાસભાઇ કાંતીલાલ પટેલ તથા ધર્મેશભાઇ વિષ્ણુભાઇ પટેલ અને અન્ય બે શખ્સો સહિત સાત સામે ફરિયાદ નોંધાવી છે કે રવિવારે સવારે 11 વાગે ઘુમામાં આવેલા આરોહી પ્લોટ ઓનર્સ એસોસિએશનની બેઠક હતી જ્યાં સોસાયટીના કમીટીના સભ્યોની હાજરીમાં મીટીંગ ચાલુ હતી.